Meta Platforms
Meta Platforms, Inc., koji posluje kao Meta, a prije poznat kao Facebook, Inc. i TheFacebook, Inc., jest američki multinacionalni tehnološki konglomerat i holding kompanija sa sjedištem u Menlo Parku, Kalifornija. To je matična organizacija Facebooka i njegovih podružnica. Jedna je od najvrjednijih svjetskih kompanija i smatra se jednom od velikih pet kompanija u američkim informatičkim tehnologijama, uz Amazon, Google, Apple i Microsoft. Kompanija ostvaruje uglavnom sav svoj prihod prodajom reklamnih mjesta trgovcima. Meta nudi i druge proizvode i usluge, među kojima su Facebook Messenger, Facebook Watch i Facebook Portal. Ovaj multinacionalni tehnološki konglomerat također je kupio američku internetsku bazu podataka i pretraživač Giphy, te servis za dijeljenje nabave iz mnoštva (eng. "crowdsourcing") geotagiranih fotografija Mapillary, i ima 9,99% udjela u Jio Platforms. U oktobru 2021. godine, nakon značajnog negativnog izvještavanja o Facebooku o načinu rada njegove istoimene platforme društvenih medija, mediji su izvijestili da matična kompanija planira promijeniti ime kako bi "odrazila svoj fokus na izgradnju metaverzuma", kasnije tog mjeseca, 28. oktobra, preimenovan je u Meta. Tokom svog postojanja, Meta je kupila više kompanija (često identifikovanih kao akvizicije talenata). Jedna od njegovih prvih velikih akvizicija bila je u aprilu 2012. godine, kada je kupio Instagram za otprilike milijardu američkih dolara u gotovini i dionicama.